open-index/open-wikipedia-markdown huggingface dataset:
Αβύσσαινα

Η **Αβύσσαινα** ήταν Βυζαντινός οικισμός στην σημερινή περιοχή της Γορτυνίας στην Αρκαδία, όπου σήμερα διασώζονται ερείπια του.

Ο οικισμός αναφέρεται σε χρυσόβουλο του 1348 του Ιωάννη ΣΤ΄ Καντακουζηνού που ανέφερε ότι το χωριό βρισκόταν πρότερα στη μεθόριο του Πριγκιπάτου της Αχαΐας και του Δεσποτάτου του Μυστρά και τελούσε μοιρασμένο ανάμεσα σε Φράγκους και Βυζαντινούς. Σύμφωνα με το χρυσόβουλο ο φράγκικος τομέας του οικισμού που είχε απελευθερωθεί το 1270 με 1274 είχε δοθεί στην Μονή Μεγάλου Σπηλαίου από τους αυτοκράτορες Ανδρόνικο Β΄ και Ανδρόνικο Γ΄. 

Σήμερα σώζονται από τον οικισμό ερείπια λουτρού και του Ναού του Αγίου Ανδρέα κοντά στο χωριό Αγρίδι Αρκαδίας.

## Παραπομπές


Κατηγορία:Βυζαντινοί οικισμοί
Κατηγορία:Εγκαταλελειμμένοι οικισμοί στην Ελλάδα
Κατηγορία:Πριγκιπάτο της Αχαΐας
Κατηγορία:Δεσποτάτο του Μορέως
Μάχη του Μαχερσφοντέιν

Η **μάχη του Μαχερσφοντέιν** () ήταν η δεύτερη από τις τρεις μάχες της μαύρης εβδομάδας του Δευτέρου Πολέμου των Μπόερς. Έλαβε χώρα στις 11 Δεκεμβρίου 1899 στο Μαχερσφοντέιν, πλησίον του Κίμπερλεϊ, στη μεθόριο μεταξύ της Αποικίας Κέιπ και του Ελεύθερου Κράτους της Οράγγης. Στη μάχη αυτή τα στρατεύματα των Μπόερς υπό την καθοδήγηση των στρατηγών Πιέτ Κρόνιε και Ντε λα Ρέι επικράτησαν των Βρετανικών στρατευμάτων τα οποία καθοδηγούνταν από τον υπολοχαγό Λόρδο Μεθούεν που είχε σκοπό να διασπάσει την πολιορκία του Κίμπερλεϊ.

## Παρασκήνιο
Τις πρώτες μέρες του πολέμου, οι Μπόερς περικύκλωσαν και άρχισαν να πολιορκούν την πόλη του Κίμπερλεϊ, τη δεύτερη μεγαλύτερη πόλη στην αποικία Κέιπ και κέντρο εξόρυξης διαμαντιών στη Νότια Αφρική. Όταν έφτασαν βρετανικές ενισχύσεις στη Νότια Αφρική (όπως το σώμα υπό τον Ρέντβερς Μπούλερ), η μάχη απέκτησε τρία κύρια μέτωπα. Ενώ ο Μπούλερ κινήθηκε από το λιμάνι του Ντέρμπαν προς το Νατάλ για την απελευθέρωση της πολιορκούμενης πόλης του Λέιντισμιθ, και ένα μικρότερο τμήμα υπό την καθοδήγηση του υπολοχαγού Γκατέικρ διασφάλιζε τα υψίπεδα του Κέιπ, η ενισχυμένη 1η Μεραρχία του Λόρδου Μεθούεν κινήθηκε παράλληλα με τον ποταμό Οράγγη για να ελευθερώσει το Κίμπερλεϊ.

Αφού μεταφέρθηκε από μεσαίου μεγέθους κάρο που έλκονταν από βόδια, ο Μεθούεν έλαβε πλεονέκτημα στην επικράτηση του στην αποικία Κέιπ και το Τράνσβααλ, με την προσέγγισή του να γίνεται εμφανής. Τα στρατεύματα των Μπόερς περίμεναν τους Βρετανούς σε αμυντικές θέσεις προφυλάσσοντας τον ποταμό Μόντερ, τον οποίο αργότερα πέρασαν μετά από τρεις επιθέσεις, με απώλειες περίπου 1.000 νεκρών και τραυματιών στρατιωτών. Αυτή η σύγκρουση, που έγινε γνωστή ως μάχη του Ποταμού Μόντερ, εξουθένωσε και τις δύο πλευρές, και έτσι ο Μεθούεν ανέμενε αρκετές μέρες για την άφιξη των ενισχύσεων και των προμηθειών, αλλά και την ανακατασκευή της σιδηροδρομικής γέφυρας επί του ποταμού, την οποία οι Μπόερς κατέστρεψαν κατά την υποχώρησή τους. Επίσης, χρειαζόταν επιπλέον στρατεύματα για την προστασία της γραμμής προμηθειών από τυχόν σαμποτάζ. Αυτό έδωσε στους Μπόερς χρόνο να αναδιοργανώσουν και να βελτιώσουν την άμυνα τους.

## Παραπομπές
### Υποσημειώσεις

### Βιβλιογραφία
* 
* 
* 
* 

## Εξωτερικοί σύνδεσμοι
* 

Κατηγορία:Ιστορία του Ηνωμένου Βασιλείου
Κατηγορία:Ιστορία της Νότιας Αφρικής
Φαζλούλ Χακ (δικαστής)

Ο **Μοχαμάντ Φαζλούλ Χακ** (βεγγαλικά: ম. ফজলুল হক, *Fojlul Hoq,* γεννήθηκε το 1938) είναι πρώην ανώτατος δικαστής του Μπαγκλαντές ο οποίος υπηρέτησε ως σύμβουλος της μη-κομματικής υπηρεσιακής κυβέρνησης του Μπαγκλαντές το 2007.

## Υπηρεσιακή κυβέρνηση
Ο Φαζλούλ Χακ διορίστηκε ως ένας από τους δέκα συμβούλους της μη κομματικής υπηρεσιακής κυβέρνησης του Μπαγκλαντές υπό την ηγεσία του προέδρου και επικεφαλής συμβούλου Ιατζουντίν Αχμέτ στις 31 Οκτωβρίου 2006, ισοδύναμο ενός κυβερνητικού υπουργού που κατέχει πολλαπλά χαρτοφυλάκια.

Κατά τη διάρκεια της πολιτικής κρίσης στα τέλη του 2006, όταν ο Επικεφαλής Σύμβουλος ενήργησε από μόνος του και αποφάσισε να διεξαγάγει τις εκλογές ούτως ή άλλως ακόμη και χωρίς τη συμμετοχή της ομάδας Αουάμι, ο δικαστής Χακ, μαζί με άλλους συμβούλους, συναντήθηκε επανειλημμένα με ηγέτες της ομάδας Αουάμι για να διασφαλίσει τη συμμετοχή τους στις εκλογές της 22ης Ιανουαρίου 2007, αν και δεν παραιτήθηκε μαζικά με τέσσερις συμβούλους για να διαμαρτυρηθεί ενάντια στην διαφορά απόψεων με τον Επικεφαλής Σύμβουλο.

Όταν ο Επικεφαλής Σύμβουλος συναίνεσε να παραιτηθεί από τα καθήκοντά του στις 11 Ιανουαρίου 2007, ο δικαστής Χακ διορίστηκε νέος αρχηγός της προσωρινής κυβέρνησης μέχρι τον πρώτο διαθέσιμο αντικαταστάτη. Ο αντικαταστάτης του Φαχρουντίν Αχμέτ ήταν διαθέσιμος σε μια μέρα και στις 12 Ιανουαρίου ολοκληρώθηκε η συντομότερη θητεία επικεφαλής της κυβέρνησης στο Μπαγκλαντές.

Κατά τη διάρκεια του 2007 και 2008 ερευνήθηκε και κατηγορήθηκε από την Επιτροπή Καταπολέμησης της Διαφθοράς για σκάνδαλο δωροδοκίας, η οποία διήρκεσε τουλάχιστον μέχρι το 2010.

## Παραπομπές

Κατηγορία:Πρωθυπουργοί του Μπανγκλαντές
Σκοποβολή στους Θερινούς Ολυμπιακούς Αγώνες Νέων 2018

Η **[[σκοποβολή]]** στους '''Θερινούς Ολυμπιακούς Αγώνες Νέων 2018''' θα πραγματοποιηθούν από τις 7 έως τις 12 Οκτωβρίου στο Πάρκο Πολιδεπορτίβο Ρόκα στο Μπουένος Άιρες της Αργεντινής.

## Πρόγραμμα
Το πρόγραμμα αναμένεται να αναρτηθεί από την Οργανωτική Επιτροπή του Μπουένος Άιρες 2018.

## Συμμετέχουσες χώρες

* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Σύνοψη μεταλλίων

### Πίνακας μεταλλίων

### 10 μέτρα αεροβόλο τουφέκι


2018-10-07 Shooting at 2018 Summer Youth Olympics – Boys' 10 metre air rifle (Martin Rulsch) 217.jpg|10 μ αεροβόλο τουφέκι αγοριών, τελετή παρουσίασης
2018-10-08 Shooting at 2018 Summer Youth Olympics – Girls' 10 metre air rifle (Martin Rulsch) 178.jpg|10 μ αεροβόλο τουφέκι κοριτσιών, τελετή παρουσίασης


### 10 μέτρα αεροβόλο πιστόλι

## Παραπομπές



Κατηγορία:Θερινοί Ολυμπιακοί Αγώνες Νέων
Κατηγορία:Θερινοί Ολυμπιακοί Αγώνες Νέων 2018
Κατηγορία:Σκοποβολή το 2018
Ζακόμπ Φρανκάρ

Ο **Ζακόμπ Φρανκάρ** (φλαμανδικά: Jacob Franquart ή γαλλικά Jacques Franquart, 1582/83 – 6 Ιανουαρίου 1651 (ταφή)) ήταν Φλαμανδός ζωγράφος, αρχιτέκτονας της Αυλής και εξαίρετος χαράκτης πλακών χαλκού. Το επώνυμό του αναγράφεται και ως Francquart, Franckaert, Francquaert, Jacques Franquart, Francuart.

Ο Φρανκάρ γεννήθηκε είτε στην Αμβέρσα είτε στις Βρυξέλλες. Το 1620 σχεδίασε τον *Ναό των Αυγουστίνων* (Temple des Augustins), ο οποίος βρισκόταν στην πλατεία Μπράουκερε (Place de Broukere) των Βρυξελλών από την ολοκλήρωσή του, το 1642, ως την καταστροφή του το 1893. Η πρόσοψη του κτίσματος σήμερα αποτελεί τμήμα της εκκλησίας *Church of the Holy Trinity on Parvis de la Trinite* της πόλης.

Ο Φρανκάρ ήταν επίσης διάσημος για τα σχέδια που δημιούργησε απεικονίζοντας τις επικήδειες εκδηλώσεις του Αρχιδούκα της Αυστρίας Αλβέρτου Ζ΄ των Αψβούργων. Το έργο εκδόθηκε στις Βρυξέλλες, θεωρούμενο, ωστόσο, ως ένα από τα εξέχοντα έργα της χρυσής εποχής της χαρακτικής σε πλάκες χαλκού της Αμβέρσας. Η πλειονότητα των κειμένων έχει συγγραφεί από τον ιστορικό και συγγραφέα Ερύκιους Πουτεάνους (Erycius Puteanus, Φένλο, 1574 - Λέουβεν, 1646), τα οποία είχαν εκδοθεί παλαιότερα ως βιβλίο, με τίτλο *Phoenix Principum...* (Λέουβεν, 1622). Το χαρακτικό περιέχει πίνακα με αντιστοίχιση των χρωμάτων της παλέτας της εραλδικής με διακριτές μορφές γραμμών και κουκκίδων, το παλαιότερο παρόμοιο σύστημα στην Εραλδική, μετά του Γιαν Μπάπτιστ Ζάνχριους. Σύμφωνα με ορισμένους ιστορικούς τέχνης, το σύστημα του Φρανκάρ αποτέλεσε την πηγή έμπνευσης για το νεότερο σύστημα *hatching* του Μαρκούς Βυλσόν ντε λα Κολομπιέ (Marcus Vulson de la Colombière). Ο μικρός πίνακας με τα *hatchings* του εμφανίζεται στη χάλκινη πλάκα αριθ. 47 του έργου του που τιτλοφορείται *Pompa funebris Alberti Pii Austriaci*. Τα εκπληκτικά χαρακτικά αυτού του βιβλίου παρουσιάζουν το τελετουργικό ταφής σε 64 πλάκες. Εμφανίζονται σε αυτές περισσότερα από 700 διαφορετικά πρόσωπα, με ενδεικτικό της χώρας προέλευσής τους. Το χαρακτικό έχει μήκος περίπου 1 μέτρο.

Ο Φρανκάρ δίδαξε ζωγραφική την ανεψιά του, Άννα Φρανσίσκα ντε Μπρόινς (Anna Francisca de Bruyns).

Απεβίωσε και τάφηκε στις Βρυξέλλες.

## Παραπομπές


## Πηγές
* Filippo Baldinucci's Artists in biographies by Filippo Baldinucci, 1610–1670, p.&nbsp;198 Google books

## Εξωτερικοί σύνδεσμοι

## Δείτε επίσης
*Γιαν Μπάπτιστ Ζάνχριους
*Κατάλογος Φλαμανδών ζωγράφων

Κατηγορία:Φλαμανδοί ζωγράφοι
Αναβολέας

Ο **αναβολέας** ή **αναβατήρας** είναι μικρή δερμάτινη ή μεταλλική επιφάνεια η οποία χρησιμοποιείται για την τοποθέτηση του ποδιού του αναβάτη, και είναι ενωμένος με την σέλα μέσω δερμάτινης λωρίδας.

## Περιγραφή
Οι αναβολείς συνήθως υπάρχουν ανά ζεύγος και χρησιμοποιούνται για την βοήθεια στην ανάβαση επί των ζώων -συνήθως σε άλογα ή μουλάρια ή και καμήλες κ.α.-. Η χρήση αναβολέα κάνει πολύ ευκολότερη την προσπάθεια του αναβάτη να παραμείνει στην σέλα και να διατηρεί τον έλεγχο, αυξάνοντας την χρησιμότητα του ζώου σε δραστηριότητες όπως την μεταφορά ή και τις πολεμικές επιχειρήσεις. Κατά την αρχαιότητα, οι πρωιμότερες μορφές αναβολέα ήταν απλές ζώνες οι οποίες σχηματίζαν βρόχο ώστε να τοποθετηθεί εντός του το πόδι ή δάχτυλα του ποδιού. Αργότερα, ο μονός αναβολέας χρησιμοποιούνταν ως βοήθημα ανάβασης, και τα ζεύγη αναβολέων εμφανίστηκαν μετά την εφεύρεση της σέλλας.

Ο αναβολέας εφευρέθηκε στην Κίνα κατά τους πρώτους αιώνες μ.Χ., και η χρήση του διαδόθηκε προς την δύση μέσω των νομαδικών λαών της Κεντρικής Ασίας. Η χρήση ζευγών αναβολέων αποδίδεται στην δυναστεία των Τζιν, και η τεχνολογία έκανε την εμφάνιση της στην Ευρώπη κατά τον Μεσαίωνα. Έχει υποστηριχτεί πως ο αναβολέας αποτελεί ένα από τα σημαντικότερα βασικά εργαλεία τα οποία ήταν κρίσιμα για την διάδοση του πολιτισμού.

Στην σύγχρονη εποχή, εκτός από την ανάβαση ζώων οι αναβολείς χρησιμοποιούνται στις μοτοσυκλέτες ως επιφάνεια για τοποθέτηση των ποδιών.

## Φωτογραφικό υλικό

Han Dynasty Stirrup.JPG |Κινεζικός αναβολέας της δυναστείας των Χαν
AdshoCarnelianSeal.jpg|Κοσσανικό νόμισμα του 150 μ.Χ., όπου η μορφή του ιππέα χρησιμοποιεί αναβολείς
Toweroflondonstirrup10thcentury.jpg|Δείγμα του 10ου αιώνα το οποίο ανακαλύφθηκε στον Πύργο του Λονδίνου
The Childrens Museum of Indianapolis - stirrups.jpg|Σε σχήμα που καλύπτει όλη την βάση του ποδιού
WesternSaddle2.jpg|Εφαρμογή της σέλας μαζί με τον αναβολέα
Footrest lowering set 02.JPG|Σε μοτοσυκλέτα


## Παραπομπές



## Σχετική βιβλιογραφία
* Chamberlin, J. Edward (2007). *Horse: How the Horse Has Shaped Civilizations*. Moscow: Olma Media Group. .
*
* Lazaris, Stavros, "Considérations sur l’apparition de l’étrier : contribution à l’histoire du cheval dans l’Antiquité tardive", in: *Les équidés dans le monde méditerranéen antique. Actes du colloque international organisé par l’École française d’Athènes, le Centre Camille Julian et l’UMR 5140 du CNRS (Athènes, 26-28 Novembre 2003)*, A. Gardeisen (ed.), Lattes, 2005, p.&nbsp;275-288 https://cnrs.academia.edu/stavrosLazaris/Papers/1799429/_Considerations_sur_lapparition_de_letrier_contribution_a_lhistoire_du_cheval_dans_lAntiquite_tardive_
* Woods, Michael & Woods, Mary B. (2000). *Ancient Transportation: From Camels to Canals*. Minnesota: 21st century Books. .

Κατηγορία:Ιππασία
Κατηγορία:Μοτοσικλέτα
Σμύρνη (αποσαφήνιση)

Ο όρος **Σμύρνη** μπορεί να αναφέρεται στα παρακάτω:

*Σμύρνη, πόλη της δυτικής Τουρκίας
*Επαρχία Σμύρνης, επαρχία στη δυτική Τουρκία
Παταγονικά Ουαλικά

μικρογραφία|Τρίγλωσση πινακίδα σε σιδηροδρομικό σταθμό στο Γκαϊμάν.
μικρογραφία|Το Υσγκόλ υρ Χέντρε, Ουαλόφωνο σχολείο στην Παταγονία.

Τα **Παταγονικά Ουαλικά** (Cymraeg y Wladfa) είναι το όνομα που δίνεται στη μορφή της Ουαλικής γλώσσας η οποία ομιλείται στην Υ Ουλάντφα, τον Ουαλικό οικισμό στην Παταγονία της Αργεντινής και πιο συγκεκριμένα στην επαρχία του Τσουμπούτ.

Υπάρχουν εκπαιδευτικοί που διδάσκουν την γλώσσα και εκπαιδεύουν ντόπιους εκπαιδευτές στην Ουαλική γλώσσα. Υπάρχει κάποιο κύρος το να γνωρίζει κάποιος τη γλώσσα, ακόμη και μεταξύ εκείνων που δεν είναι Ουαλικής καταγωγής.Η Ουαλική εκπαίδευση και έργα χρηματοδοτούνται από την Ουαλική Κυβέρνηση, το Βρετανικό Πανεπιστήμιο, το Πανεπιστήμιο του Κάρντιφ και το Σύνδεσμο Ουαλίας–Αργεντινής. Το 2005 υπήρχαν 62 Ουαλικές τάξεις στη περιοχή και τα ουαλικά διδάσκονταν ως μάθημα σε δύο δημοτικά σχολεία και δύο κολέγια στην περιοχή του Γκαϊμάν. Υπάρχει επίσης ένα δίγλωσσο Ουαλικοϊσπανικό σχολείο που ονομάζεται Υσγκόλ υρ Χέντρε, το οποίο βρίσκεται στο Τρελέου και ένα πανεπιστήμιο βρίσκεται στο Εσκέλ. Το 2016 υπήρχαν τρία δίγλωσσα Ουαλικοϊσπανικά σχολεία στην Παταγονία.

Τα παταγονικά Ουαλικά έχουν εξελιχθεί σε ξεχωριστή διάλεκτος των Ουαλικών και διαφέρει από τις πολλές διαλέκτους που χρησιμοποιούνται στην Ουαλία. Ωστόσο ομιλητές από την Ουαλία και την Παταγονία μπορούν να επικοινωνήσουν μεταξύ τους εύκολα. Πολλά τοπωνύμια σε όλη την Κοιλάδα Τσουμπούτ είναι Ουαλικής καταγωγής.

Το 2015 ένα σύνολο 1.220 ανθρώπων παρακολούθησαν μαθήματα ουαλικής γλώσσας.

Οι επίσημοι διαγωνισμοί ποίησης Έιντστεφοντ έχουν αναβιώσει, αν και τώρα είναι δίγλωσσοι στα Ουαλικά και ισπανικά.

## Ιστορία
Οι Ουαλοί έφτασαν για πρώτη φορά στην Παταγονία το 1865. Μετανάστευσαν για να προστατεύσουν τον γηγενή πολιτισμό και γλώσσα των Ουαλών, που θεωρούσαν ότι απειλείται στη μητρική τους Ουαλία. Με την πάροδο των ετών η χρήση της γλώσσας άρχισε να μειώνεται και υπήρχε σχετικά μικρή επαφή μεταξύ της Ουαλίας και της Κοιλάδας Τσουμπούτ. Η κατάσταση άρχισε να αλλάζει , όταν πολλοί Ουαλοί επισκέφθηκαν την περιοχή το 1965 για να γιορτάσουν τα εκατό χρόνια από την ίδρυση της αποικίας. Από τότε ο αριθμός των Ουαλών επισκεπτών αυξήθηκαν.

Το 1945 και το 1946 η Παγκόσμια Υπηρεσία του BBC μετέδωσε ραδιοφωνικά προγράμματα στα Παταγονικά Ουαλικά.

Κατά τη διάρκεια του επαναπατρισμού των Αργεντίνων στρατιωτών από τον πόλεμο των Φώκλαντ το 1982, ναυτικοί του Βρετανικού Εμπορικού Ναυτικού και Φύλακες της Ουαλίας γνώρισαν έναν στρατιώτη που ομιλούσε Ουαλικά. Τα κρατούμενα στρατεύματα αποβιβάστηκαν στο Πουέρτο Μάντριν.

Το 2004, οι Ουαλόφωνοι της Αργεντινής ζήτησαν από την Ουαλική κυβέρνηση να τους δώσει άδεια για να αποκτήσουν πρόσβαση σε τηλεοπτικά προγράμματα στα Ουαλικά για να ενθαρρύνουν την εκμάθηση και ανάπτυξη της γλώσσας.

## Λεξιλόγιο

## Βασικό λεξιλόγιο

## Παραπομπές

## Εξωτερικοί σύνδεσμοι

* Project-Hiraeth – Παρουσιάζει τις ιστορίες της Ουαλικής κοινότητας στην Παταγονία της Αργεντινής, μέσω φιλμ, κειμένου και εικόνας.
Κατηγορία:Γλώσσες της Αργεντινής
Νόμος Γκάιγκερ-Νάταλ

Στην πυρηνική φυσική, ο **νόμος Γκάιγκερ-Νάταλ** ή ο **κανόνας Γκάιγκερ-Νάταλ** συνδέει τη σταθερά διάσπασης ενός ραδιενεργού ισότοπου με την ενέργεια των σωματιδίων άλφα που εκπέμπονται. Σε γενικές γραμμές, δηλώνει ότι τα βραχύβια ισότοπα εκπέμπουν πιο ενεργητικά σωματίδια άλφα από τα μακρόβια.

Η σχέση δείχνει επίσης ότι οι χρόνοι ημιζωής εξαρτώνται εκθετικά από την ενέργεια διάσπασης, έτσι ώστε οι πολύ μεγάλες μεταβολές στον χρόνο ημιζωής καθιστούν συγκριτικά μικρές διαφορές στην ενέργεια διάσπασης και συνεπώς στην ενέργεια των σωματιδίων άλφα. Στην πράξη, αυτό σημαίνει ότι τα σωματίδια άλφα από όλα τα ισότοπα που εκπέμπουν άλφα σε πολλές τάξεις διαφοράς μεγέθους στο χρόνο ημιζωής, έχουν όλα την ίδια ενέργεια διάσπασης.

Διαμορφωμένος το 1911 από τους Χανς Γκάιγκερ και Τζον Μίτσελ Νάταλ, στη σύγχρονη μορφή του ο νόμος Γκάιγκερ-Νάταλ είναι

:\log_{10}\lambda=-a_1\frac{Z}{\sqrt{E}}+a_2

όπου *λ* είναι η σταθερά διάσπασης (**λ = ln2/ημιζωή**), *Ζ* ο ατομικός αριθμός, *Ε* η συνολική κινητική ενέργεια (του σωματίου άλφα και του θυγατρικού πυρήνα) και οι *α*1 και *α*2 είναι σταθερές. Ο νόμος λειτουργεί καλύτερα για πυρήνες με ζυγό ατομικό αριθμό και ζυγή ατομική μάζα. Η τάση εξακολουθεί να υπάρχει για ζυγούς-μονούς, μονούς-ζυγούς, και ζυγούς-ζυγούς πυρήνες, αλλά όχι με ακρίβεια.

## Διασπάσεις συστάδων

Ο νόμος Γκάιγκερ-Νάταλ έχει επεκταθεί ακόμα και για να περιγράψει τις διασπάσεις συστάδων http://prola.aps.org/pdf/PRC/v70/i3/e034304, διασπάσεις όπου ατομικοί πυρήνες μεγαλύτεροι από το ήλιο απελευθερώνονται, π.χ. πυριτίου και άνθρακα.

## Εξήγηση

Ένας απλός τρόπος για να εξηγηθεί αυτός ο νόμος είναι να θεωρηθεί ένα σωματίδιο άλφα στον ατομικό πυρήνα ως σωματίδιο σε μονοδιάστατο κουτί. Το σωματίδιο βρίσκεται σε δεσμευμένη κατάσταση λόγω της παρουσίας δυνατοτήτων ισχυρής αλληλεπίδρασης. Θα αναπηδήσει συνεχώς από τη μία πλευρά στην άλλη και λόγω της πιθανότητας κβαντικής σήραγγας από το κύμα μέσω του δυναμικού φραγμού, κάθε φορά που αναπηδά, θα υπάρξει μικρή πιθανότητα να διαφύγει.

Η γνώση αυτού του κβαντικού μηχανικού αποτελέσματος καθιστά δυνατή την εξαγωγή αυτού του νόμου, συμπεριλαμβανομένων των συντελεστών, μέσω άμεσου υπολογισμού.https://web.archive.org/web/20090224200050/http://www.phy.uct.ac.za/courses/phy300w/np/ch1/node38.html Αυτός ο υπολογισμός διεξήχθη για πρώτη φορά από το φυσικό Τζορτζ Γκάμοφ το 1928.

## Αναφορές


Κατηγορία:Πυρηνική φυσική
Μεζουζά

[μικρογραφία|left|[Σεφαρδίτες|Σεφαρδιτική μεζουζά από τη Μακεδονία, όπως είναι δεκτή στον Ραβινικό Ιουδαϊσμό. Είναι κάθετη και περιέχει το εβραϊκό γράμμα  (Σιν)]]
[μικρογραφία|[Ασκεναζίτες|Ασκεναζική μεζουζά, όπως είναι δεκτή στο Ραβινικό Ιουδαϊσμό. Περιέχει το εβραϊκό γράμμα  (Σιν) όπως συνηθίζεται σε αυτές τις μεζουζά.]]

Η ***μεζουζά*** (, πληθυντικός:  ***mezuzot***) περιλαμβάνει ένα κομμάτι περγαμηνής που ονομάζεται κλαφ και περιέχεται σε μια διακοσμητική θήκη. Περιέχει επιγραφές από συγκεκριμένους εβραϊκούς στίχους από την Τορά (Δευτερονομία 6:4-9 και Δευτερονομία 11:13-21). Αυτοί οι στίχοι αποτελούνται από την εβραϊκή προσευχή Σέμα Γισραέλ ξεκινώντας από τη φράση: "Ακούστε, ο Ισραήλ, ο Κύριος (είναι) ο Θεός μας, ο Κύριος είναι ένας". Στο βασικό Ραββινικό ιουδαϊσμό, μια μεζουζά τοποθετείται στην πόρτα των εβραϊκών σπιτιών για να εκπληρώσει τη μίτζβα (βιβλική εντολή) να «γράψουν τα λόγια του Θεού στις πύλες και πόρτες του σπιτιού σας» (Δευτερονομία 6:9). Κάποιοι παρερμηνεύουν τον εβραϊκό νόμο και απαιτούν την ύπαρξη μιας μεζουζά σε κάθε πόρτα στο σπίτι εκτός από τα μπάνια, πλυντήρια και ντουλάπες αν είναι πολύ μικρά για να χαρακτηριστούν ως δωμάτια. 

Η περγαμηνή του κλαφ προετοιμάζεται από έναν εξειδικευμένο γραμματέα ("σόφερ σταμ") ο οποίος έχει υποβληθεί σε εκπαίδευση τόσο στη μελέτη των σχετικών θρησκευτικών νόμων όσο και στα πιο πρακτικά μέρη, δηλ. να σκαλίζει τη πένα και να εξασκεί τη γραφή. Οι στίχοι γράφονται με μαύρο ανεξίτηλο μελάνι με ειδικό στυλό από φτερό ή σε σπάνιες περιπτώσεις από καλάμι. Στη συνέχεια η περγαμηνή τυλίγεται και τοποθετείται μέσα στο περίβλημα.

## Παραπομπές


Κατηγορία:Εβραϊκός πολιτισμός
Κατηγορία:Ιουδαϊσμός
Αραγονική Ένωση

Η **Αραγονική Ένωση** (Chunta Aragonesista - CHA) είναι πολιτικό κόμμα της Αραγονίας (Ισπανία), επηρεασμένο από τον οικοσοσιαλισμό και τον πασιφισμό. Ορίζεται ως εθνικιστική και κοινωνικο-δημοκρατική πολιτική οργάνωση Το CHA διακηρύσσει την ιδέα του ομοσπονδιακού κράτους, μεγαλύτερους οικονομικούς πόρους για την Αραγονία, την προστασία του περιβάλλοντος και των υδρολογικών πόρων της κοιλάδας του Έβρου. Προωθεί τη χρήση της Αραγονικής γλώσσας.

## Οργάνωση
Η Εθνοσυνέλευση είναι το ανώτατο όργανο εκπροσώπησης και απόφασης της Ένωσης. Καθιερώνει πολιτικές, προγράμματα και αρχές και επιλέγει τα μέλη της Εθνικής Επιτροπής και τον Πρόεδρο του CHA. Ομάδα αντιπροσωπειών από κάθε τοπική οργάνωση συνεδριάζει άπαξ κάθε τρία χρόνια με την εξουσιοδότηση τροποποίησης των καταστατικών της Ένωσης.

## Ιστορία
Στις κοινοβουλευτικές εκλογές του 2000 και του 2004, το CHA κέρδισε το 0,4% των ψήφων και μία έδρα για τον Χοσέ Αντόνιο Λαμπορντέτα (José Antonio Labordeta), λαϊκό τραγουδιστή στην εκλογική περιφέρεια της Σαραγόσα. Έχασε την έδρα το 2008, όταν ο Labordeta αποσύρθηκε από το συνέδριο. Στις εκλογές του 2011 επανακτήθηκε η έδρα μέσω της εκλογικής συμμαχίας με την Ενωμένη Αριστερά της Αραγονίας.

Η Αραγονική Ένωση είναι μέλος της Ευρωπαϊκής Ελεύθερης Συμμαχίας και του Ευρωπαϊκού Συνασπισμού, της Ευρώπης των Λαών. Ο Χοσέ Λουίς Σόρο είναι πρόεδρος από τον Φεβρουάριο του 2012.
Το 2005, το κόμμα αγωνίστηκε κατά της επικύρωσης του Ευρωπαϊκού Συντάγματος.

## Παραπομπές


## Εξωτερικοί σύνδεσμοι
* 
* Επίσημος διαδικτυακός τόπος

Κατηγορία:Πολιτικά κόμματα της Αραγωνίας
Γλώσσα Κανιτσάνα

Η **Κανιτσάνα**, ή **Κανέσι** είναι πιθανή απομονωμένη γλώσσα στη Βολιβία (διαμέρισμα Μπένι). Το 1991 υπήρχαν 500 Κανιτσάνα αλλά μόνο οι 20 ομιλούσαν την γλώσσα Κανιτσάνα. Το 2000 ο εθνοτικός πληθυσμός των Κανιτσάνα είχε αυξηθεί στους 583 ανθρώπους αλλά η γλώσσα είχε εξαφανιστεί. Είναι μια από τις 37 επίσημες γλώσσες της χώρας.

## Δείτε επίσης
* Γιάνος δε Μόξος (αρχαιολογία)

## Παραπομπές
* Alain Fabre, 2005, *Diccionario etnolingüístico y guía bibliográfica de los pueblos indígenas sudamericanos: KANICHANA* http://www.ling.fi/Entradas%20diccionario/Dic=Kanichana.pdf

## Εξωτερικοί σύνδεσμοι
* La Langue Kaničana
* Lenguas de Bolivia  (ηλεκτρονική έκδοση)

Κατηγορία:Γλώσσες της Βολιβίας
Κατηγορία:Γλώσσες της Νότιας Αμερικής
Νέκταρ (βοτανική)

[240px|thumb|[Μέλισσα η μελιτοφόρος|Μέλισσα που ρουφάει νέκταρ]]
**Νέκταρ** ονομάζεται ο χυμός που εκκρίνεται από τα άνθη, τους βλαστούς και τα φύλλα των φυτών. Το άχρωμο αυτό υγρό έχει γλυκιά γεύση και κολλώδη υφή, ενώ είναι πλούσιο σε σάκχαρα και υδατάνθρακες. Βοηθά στην επικονίαση των φυτών, αφού προσελκύει τις μέλισσες και τα άλλα έντομα που μεταφέρουν τη γύρη από το ένα φυτό στο άλλο. Οι μέλισσες, επίσης, συλλέγουν το νέκταρ και, αφού το επεξεργαστούν, παρασκευάζουν το μέλι.

## Παραπομπές


## Εξωτερικοί σύνδεσμοι
* 

Κατηγορία:Άνθη
Κατηγορία:Μέλι
Κατηγορία:Φυσιολογία φυτών
Κατηγορία:Επικονίαση
Κατηγορία:Κουζίνα της αρχαίας Ελλάδας
Κατηγορία:Όλυμπος
Βικτόρια Μαρίνοβα

Η **Βικτόρια Μαρίνοβα** (1988 – 6 Οκτωβρίου 2018) ήταν Βουλγάρα δημοσιογράφος.

Ήταν διοικητική διευθύντρια του τηλεοπτικού σταθμού TVN στο Ρούσε. Στις 30 Σεπτεμβρίου 2018 ξεκίνησε μια νέα εκπομπή με το όνομα "Ανιχνευτής".

Η Μαρίνοβα στραγγαλίστηκε τον Οκτώβριο του 2018. Βιάστηκε πριν από τη δολοφονία της.

Ήταν η τρίτη δημοσιογράφος που σκοτώθηκε στην ΕΕ σε λιγότερο από ένα χρόνο, μετά από τη Δάφνη Καρουάνα Γκαλιζία από τη Μάλτα και τον Γιάν Κούτσιακ (και τη φίλη του) από τη Σλοβακία.

## Παραπομπές


Κατηγορία:Βούλγαροι δημοσιογράφοι
Αριθμός Ιωδίου

Ο **Αριθμός Ιωδίου** είναι παράμετρος ακορεστότητας των λιπαρών οξέων. Ισούται με την ποσότητα ιωδίου που συνδέεται με 100 γραμμάρια λιπώδους ιστού ή μείγματος λιπαρών οξέων. Το ιώδιο αντιδρά με τους διπλούς δεσμούς των λιπαρών οξέων, οπότε όσο μεγαλύτερος είναι ο αριθμός ιωδίου τόσο περισσότεροι C=C δεσμοί υπάρχουν στο λίπος. Για παράδειγμα το λάδι καρύδας είναι πολύ κορεσμένο, και άρα καλύτερο για την παρασκευή σαπουνιών. Αφετέρου, το λινέλαιο είναι πολύ ακόρεστο, και άρα είναι αποξηραντικό έλαιο καλύτερο για την παρασκευή ελαιοχρωμάτων.

## Πίνακας με αριθμούς Ιωδίου

## Μεθοδολογία
μικρογραφία|450x450εσ|Το χρώμα του ογκομετρικού διαλύματος ιωδίου πριν την έναρξη της αντίδρασης είναι καφετί (αριστερά).Στο τέλος της αντίδρασης,  όταν όλη η ποσότητα του ιωδίου έχει καταναλωθεί, το διάλυμα είναι άχρωμο (δεξιά).
Η ανάλυση γίνεται με τεχνικές ιωδομετρίας. Το διάλυμα ιωδίου είναι κίτρινου/καφετί χρώματος. Όταν προστίθεται στο δείγμα, το ιώδιο αντιδρά με τις δραστικές χημικές ομάδες (εδώ C=C διπλούς δεσμούς) οπότε η περιεκτικότητα του διαλύματος σε ιώδιο μειώνεται, και εξίσου μειώνεται η χρωματική του ένταση. Δηλαδή, η μεταβολή στη χρωματική ένταση του διαλύματος ισούται με τη μεταβολή της περιεκτικότητάς του σε ελεύθερο Ιώδιο.

Η χημική αντίδραση της ανάλυσης παράγει διίωδοαλκάνια (όπου R και R' είναι αλκύλιο ή άλλη οργανική ομάδα):

:\mathrm{R{-}CH{=}CH{-}R' + I_2 \longrightarrow R{-}CHI{-}CHI{-}R'}

Το πρόδρομο αλκένιο (RCH=CHR) είναι άχρωμο όπως και τα προϊόντα της αντίδρασης (RCHI-CHIR').

Στην τυπική διαδικασία, το λιπαρό οξύ αντιδρά με περίσσεια διαλύματος Hanuš ή Wijs, που είναι, αντίστοιχα, διαλύματα μονοβρωμιδίου του ιωδίου (IBr) και μονοχλωριδίου του ιωδίου (ICl) σε παγόμορφο οξικό οξύ. Το μονοβρωμίδιο (ή μονοχλωρίδιο) που δεν αντέδρασε μετατρέπεται σε ιώδιο κατόπιν αντίδρασης με ιωδιούχο κάλιο, και η συγκέντρωση του ιωδίου προσδιορίζεται με ογκομετρική ανάλυση με θειοθειικό νάτριο.

## Μέθοδοι προσδιορισμού του Αριθμού Ιωδίου

### Μέθοδος Huebl
Ο αριθμός Ιωδίου εισήχθηκε από τον Hübl και περιλαμβάνει ογκομετρική ανάλυση των λιπών με το αντιδραστήριο (μάλλον χλωριούχο ιώδιο) να σχηματίζεται in situ από χλωριούχο υδράργυρο και ιώδιο. 

### Μέθοδος Wijs
Προσθήκη χλωριούχου ιωδίου και ογκομέτρηση της περίσσειας με θειοθειικό νάτριο κατά  DIN 53241-1:1995-05.

### Μέθοδος Hans P. Kaufmann
Βρωμίωση των διπλών δεσμών στο σκοτάδι.  

:\mathrm{Br_2 + \ R_1{-}CH{=}CH{-}R_2 \longrightarrow R_1{-}CHBr{-}CHBr{-}R_2}

Αντίδραση της περίσσειας βρωμίου με ιωδιούχα.

:\mathrm{Br_2 + 2 \ I^- \longrightarrow I_2 + 2 \ Br^-}

Και ογκομετρική ανάλυση της περίσσειας του ιωδίου με θειοθειϊκό.

:\mathrm{I_2 + 2 \ S_2O_3^{2-} \longrightarrow 2 \ I^- + \ S_4O_6^{2-}}

## Σχετικές αναλυτικές μέθοδοι

* Αριθμός σαπωνοποίησης
* Αριθμός υπεροξειδίου
* Αριθμός οξύτητας

## Βιβλιογραφία

Κατηγορία:Αναλυτική χημεία
Κατηγορία:Ιώδιο
Αριθμός σαπωνοποίησης

μικρογραφία|300x300εσ|Η τυπική αντίδραση σαπωνοποίησης.
Ο **αριθμός σαπωνοποίησης** είναι τα χιλιοστόγραμμα καυστικού καλίου που απαιτούνται για τη σαπωνοποίηση 1 γραμμαρίου του λίπους σε ορισμένες συνθήκες. Είναι δείκτης του μέσου μοριακού βάρους (ή του μήκους αλυσίδων) των λιπαρών οξέων του μείγματος. Τα μακριά λιπαρά οξέα έχουν χαμηλή τιμή σαπωνοποίησης, επειδή έχουν σχετικά λιγότερες καρβοξυλικές δραστικές ομάδες ανά μονάδα μάζας του λίπους συγκριτικά προς τα λιπαρά οξέα βραχείας αλυσίδας. 

## Ασαπωνοποίητα
Τα ασαπωνοποίητα συστατικά μιας λιπαρής ύλης (λάδι, λίπος, κηρός) είναι οι μη υδατοδιαλυτές ουσίες που δεν αντιδρούν με καυστικό κάλιο.

Πρέπει να λαμβάνονται υπόψη κατά την παρασκευή σαπουνιών επειδή επηρέαζουν τις ιδιότητες του τελικού προϊόντος. Ίσως προσδίδουν επιθυμητές ιδιότητες, όπως ενυδάτωση, φροντίδα, βιταμίνες,  ή ίσως υποβαθμίζουν την ποιότητά του.

### Ποσοστά ασαπωνοποιήτων
Μερικά παραδείγματα:

* χαμηλό ποσοστό (

Κατηγορία:Αναλυτική χημεία
Μπερέν Γκοκγιλντίζ

Η** Μπερέν Γκοκγιλντίζ ** (, 29 Σεπτεμβρίου 2009, Κωνσταντινούπολη) είναι Τούρκισσα ηθοποιός.

## Ζωή
Γεννήθηκε στις 29 Σεπτεμβρίου 2009 στην Κωνσταντινούπολη. Συνεχίζει την πρωτοβάθμια εκπαίδευσή της μέχρι σήμερα. Η καριέρα της ξεκίνησε με τη σειρά Kocamin Aylesi του Fox TV. 

Έχει υπάρξει πολύ επιτυχημένη παρά τη μικρή ηλικία της. Έπαιξε τον χαρακτήρα Μελέκ Ακτσάι στην τηλεοπτική σειρά Anne του Star TV και τον χαρακτήρα Οϊκιού Τεκίν Γκιοκτούρκ στην τηλεοπτική σειρά Kizim του TV8. Έχει κερδίσει 4 βραβεία.

## Φιλμογραφία

## Παραπομπές


Κατηγορία:Τούρκισσες ηθοποιοί
Πίτερ Μπρουκ

O **Πίτερ Στίβεν Πολ Μπρουκ** (*Peter Stephen Paul Brook*, 21 Μαρτίου 1925 – 2 Ιουλίου 2022) ήταν Άγγλος σκηνοθέτης του θεάτρου και του κινηματογράφου, ο οποίος είχε τη βάση του στη Γαλλία από τις αρχές της δεκαετίας του 1970. Έχει κερδίσει πολλά βραβεία Tony και Emmy, ένα βραβείο Laurence Olivier, ένα Praemium Imperiale και ένα Prix Italia. Έχει χαρακτηριστεί «ο μεγαλύτερος εν ζωή θεατρικός σκηνοθέτης».

Με τo Royal Shakespeare Company, ο Brook σκηνοθέτησε την πρώτη αγγλόφωνη παραγωγή του Marat/Sade του Πέτερ Βάις, το 1964. Ανέβηκε στο Μπρόντγουεϊ το 1965 και κέρδισε το βραβείο Tony καλύτερου θεατρικού έργου και ο Μπρουκ του καλύτερου σκηνοθέτη.

Απεβίωσε στις 2 Ιουλίου 2022 στο Παρίσι.

## Παραπομπές


Κατηγορία:Άγγλοι θεατρικοί συγγραφείς
Κατηγορία:Βρετανοί Εβραίοι
Κατηγορία:Νικητές βραβείου Tony
Αριθμός Ράιχερτ

Ο **αριθμός Ράιχερτ** (**Αριθμός Ράιχερτ** ή **αριθμός** **Ράιχερτ-Μάισλ-Βόλνι**) είναι παράμετρος για την εκτίμηση λίπους που δείχνει πόσα πτητικά λιπαρά οξέα μπορούν να εξαχθούν από το λίπος με σαπωνοποίηση. Ισούται με τον αριθμό των χιλιοστογραμμαρίων διαλύματος υδροξειδίου κανονικότητας 0,1Ν που απαιτούνται για την εξουδετέρωση των υδατοδιαλυτών πτητικών λιπαρών οξέων που έχουν ληφθεί με απόσταξη και διήθηση 5 γραμμαρίων ορισμένου σαπωνοποιημένου λίπους. Το διάλυμα υδροξειδίου για την ογκομέτρηση παρασκευάζεται με καυστικό νάτριο, καυστικό κάλιο ή υδροξείδιο του βαρίου.

Ο αριθμός είναι δείκτης για τα υδρόφιλα λιπαρά οξέα σε βρώσιμα λίπη, και είναι ιδιαίτερα υψηλός στο βούτυρο.

Η προέλευση του ονόματος είναι οι χημικοί που ανέπτυξαν τη μέθοδο, Εμίλ Ράιχερτ και Έμεριχ Μάισλ (Emil Reichert και Emerich Meissl).

## Βιβλιογραφία


Κατηγορία:Αναλυτική χημεία
Άρση βαρών στους Θερινούς Ολυμπιακούς Αγώνες Νέων 2018

Η **[[άρση βαρών]]** στους '''Θερινούς Ολυμπιακούς Αγώνες Νέων 2018''' θα πραγματοποιηθεί από τις 7 μέχρι τις 13 Οκτωβρίου 2018 στο Πάρκο Πολιδεπορτίβο Ρόκα στο Μπουένος Άιρες της Αργεντινής.

## Πρόκριση
Κάθε χώρα μπορεί να εισάγει το πολύ 4 αθλητές, 2 από κάθε φύλο.

## Πρόγραμμα
Το πρόγραμμα αναμένεται να κοινοποιηθεί από την Οργανωτική Επιτροπή Μπουένος Άιρες 2018.

## Σύνοψη μεταλλίων

### Πίνακας μεταλλίων

### Αγωνίσματα αγοριών


Weightlifting at the 2018 Summer Youth Olympics – Boys' 56 kg 824.jpg|56 κιλά
Weightlifting at the 2018 Summer Youth Olympics – Boys' 62 kg 1818.jpg|62 κιλά


### Αγωνίσματα κοριτσιών


2018-10-07 Weightlifting Girls' 44 kg at 2018 Summer Youth Olympics – Victory ceremony (Martin Rulsch) 24.jpg|44 κιλά
Girls 48 kg Weightlifting 2018 YOG - Victory Ceremony 06.jpg|48 κιλά
Victory Ceremony Girls 53kg Group A Weightlifting 2018 YOG 46.jpg|53 κιλά
2018-10-12 Weightlifting at the 2018 Summer Youth Olympics – Girls' 63kg – Victory ceremony (Martin Rulsch) 28.jpg|63 κιλά


## Παραπομπές


Κατηγορία:Θερινοί Ολυμπιακοί Αγώνες Νέων
Άρση βαρών στους Θερινούς Ολυμπιακούς Αγώνες Νέων 2018 – 56 κιλά αγοριών

Αυτά είναι τα αποτελέσματα των **56 κιλών αγοριών** των '''Θερινών Ολυμπιακών Αγώνων Νέων 2018'''.

## Αποτελέσματα


Weightlifting at the 2018 Summer Youth Olympics – Boys' 56 kg 337 (cropped).jpg|Χοσέ Νταβίντ Περάλες Γκαρσία
Weightlifting at the 2018 Summer Youth Olympics – Boys' 56 kg 045.jpg|Μιχαρίντσοα Χοσέ Ραχαόνα
Weightlifting at the 2018 Summer Youth Olympics – Boys' 56 kg 171.jpg|Τζονατάν Μάρτιν Λέγιες
Weightlifting at the 2018 Summer Youth Olympics – Boys' 56 kg 560.jpg|Φράντισεκ Πολάκ
Weightlifting at the 2018 Summer Youth Olympics – Boys' 56 kg 277.jpg|Νατθαγουάτ Τσομτσουέν
Weightlifting at the 2018 Summer Youth Olympics – Boys' 56 kg 715.jpg|Νγκο Σον Ντιν


## Παραπομπές


* Αποτελέσματα

Κατηγορία:Θερινοί Ολυμπιακοί Αγώνες Νέων
Κλάδοι της βοτανικής

Η Βοτανική είναι μια φυσική επιστήμη που ασχολείται με τη μελέτη των φυτών. Οι κύριοι **κλάδοι της βοτανικής** (που επίσης αναφέρεται ως "επιστήμη των φυτών") χωρίζονται συνήθως σε τρεις ομάδες: βασικά θέματα, που σχετίζονται με τη μελέτη των βασικών φυσικών φαινομένων και διεργασιών της φυτικής ζωής, την ταξινόμηση και την περιγραφή της ποικιλομορφίας των φυτών• εφαρμοσμένα θέματα που μελετούν τους τρόπους με τους οποίους τα φυτά μπορούν να χρησιμοποιηθούν για οικονομικό όφελος στην κηπουρική, τη γεωργία και τη δασοκομία• και οργανισμικά θέματα που επικεντρώνονται στις ομάδες των φυτών όπως άλγη, βρύα ή ανθοφόρα φυτά.

## Βασικά θέματα
* Κυτταρολογία – Κυτταρική δομή
* Επιγενετική – Έλεγχος έκφρασης γονιδίων
* Παλαιοβοτανική – Μελέτη των απολιθωμένων φυτών και της εξέλιξης των φυτών
* Παλυνολογία – Γύρη και σπόρια
* Βιοχημεία φυτών – Χημικές διεργασίες πρωτογενούς και δευτερογενούς μεταβολισμού
* Φαινολογία – Χρονοδιάγραμμα της βλάστησης, της ανθοφορίας και της καρποφορίας
* Φυτοχημεία – Δευτερογενής χημεία των φυτών και χημικές διεργασίες
* Φυτογεωγραφία – Φυτική βιογεωγραφία, μελέτη των διανομών των φυτών
* Φυτοκοινωνιολογία – Κοινότητες φυτών και αλληλεπιδράσεις
* Ανατομία φυτών – Δομή φυτικών κυττάρων και ιστών
* Οικολογία των φυτών – Ρόλος και λειτουργία των φυτών στο περιβάλλον
* Φυτική εξελικτική αναπτυξιακή βιολογία – Ανάπτυξη φυτών από εξελικτική προοπτική
* Γενετική των φυτών – Γενετική κληρονομικότητα σε φυτά
* Μορφολογία φυτών – Δομή των φυτών
* Φυσιολογία φυτών – Ζωτικές λειτουργίες των φυτών
* Αναπαραγωγή φυτών – Διαδικασίες αναπαραγωγής φυτών
* Συστηματική φυτών – Ταξινόμηση και ονομασία φυτών
* Ταξινόμηση φυτών – Ταξινόμηση και ονομασία φυτών

## Εφαρμοσμένα θέματα
* Αγρονομία – Εφαρμογή της φυτικής επιστήμης στην καλλιέργεια
* Δενδροκαλλιέργεια – Καλλιέργεια και πολλαπλασιασμός των δένδρων
* Βιοτεχνολογία – Χρήση φυτών για τη σύνθεση προϊόντων
* Δενδρολογία – Μελέτη ξυλωδών φυτών, θάμνων, δέντρων και λιανών
* Οικονομική βοτανική – Μελέτη φυτών οικονομικής χρήσης ή αξίας
* Εθνοβοτανική – Φυτά και άνθρωποι. Χρήση και επιλογή φυτών από τον άνθρωπο
* Δασολογία – Διαχείριση δασών και σχετικές μελέτες
* Φυτοκομία – Καλλιέργεια φυτών κήπου
* Θαλάσσια βοτανική – Μελέτη των υδρόβιων φυτών και των φυκών που ζουν στο θαλασσινό νερό
* Μικροαναπαραγωγή – Ταχύς πολλαπλασιασμός φυτών με καλλιέργεια κυττάρων και ιστών
* Καλλιέργεια φαρµακοπαραγωγής (γενετική) – Γενετική μηχανική των φυτών για την παραγωγή φαρμακευτικών προϊόντων
* Plant breeding – Αναπαραγωγή φυτών με επιθυμητούς γενετικούς χαρακτήρες
* Παθολογία των φυτών (Φυτοπαθολογία) – Ασθένειες των φυτών
* Πολλαπλασιασμός των φυτών – Πολλαπλασιασμός φυτών από σπόρους, βολβούς, κονδύλους, μοσχεύματα και εμβολιασμό
* Οπωρολογία – Φρούτα και ξηροί καρποί

## Οργανισμικά θέματα
* Αγροστολογία – Αγρωστώδη
* Βατολογία – Βάτοι
* Βρυολογία – Βρύα και ηπατήτις
* Λειχηνολογία – Λειχήνες
* Μυκητολογία, ή μυκολογία – Μύκητες
* Ορχιδεολογία – Ορχιδέες
* Φυκολογία, ή αλγολογία – Φύκη
* Πτεριδολογία – Φτέρες
* Ροδολογία – Τριαντάφυλλα
* Συνανθερολογία – Compositae

## Παραπομπές
Άρση βαρών στους Θερινούς Ολυμπιακούς Αγώνες Νέων 2018 – 44 κιλά κοριτσιών

Αυτά ήταν τα αποτελέσματα για τα **44 κιλά κοριτσιών** στους '''Θερινούς Ολυμπιακούς Αγώνες Νέων 2018'''.

## Αποτελέσματα


Αρχείο:2018-10-07 Weightlifting Girls' 44 kg at 2018 Summer Youth Olympics (Martin Rulsch) 85.jpg|Καθερίν Εντσάντια
Αρχείο:2018-10-07 Weightlifting Girls' 44 kg at 2018 Summer Youth Olympics (Martin Rulsch) 75.jpg|Νγκουγιέν Τι Του Τρανγκ
Αρχείο:2018-10-07 Weightlifting Girls' 44 kg at 2018 Summer Youth Olympics (Martin Rulsch) 43.jpg|Νίντα Καρασάκαλ


## Παραπομπές


Αποτελέσματα

Κατηγορία:Θερινοί Ολυμπιακοί Αγώνες Νέων
Τουράρ Ρισκούλοφ

Ο **Τουράρ Ρισκούλοβιτς Ρισκούλοφ** (, 1894-1938) ήταν Σοβιετικός πολιτικός και πρόεδρος της Κεντρικής Εκλογικής Επιτροπής της Αυτόνομης Σοβιετικής Σοσιαλιστικής Δημοκρατίας του Τουρκεστάν.

## Βιογραφία
Ο Τουράρ Ρισκούλοφ γεννήθηκε στις 26 Δεκεμβρίου 1894 στο βολόστ του Ανατολικού Ταγκάρ της περιφέρειας Σεμιρετσένσκ (σημερινή επαρχία Ταλγκάρ της Περιφέρειας Αλμάτι του Καζακστάν) και ήταν καζακικής εθνικότητας. 

Κατά τη διάρκεια της Ρωσικού Εμφυλίου ίδρυσε το Τουρκικό Κομμουνιστικό Κόμμα και υποστήριξε ότι όλα τα τουρκικά έθνη θα έπρεπε να οργανωθούν σε ένα κράτος και ένα κομμουνιστικό κόμμα. Η πολιτική του απορρίφθηκε και το κόμμα διατάχθηκε να ενταχθεί στο Ρωσικό Κομμουνιστικό Κόμμα. 

Εκτελέστηκε το 1938 κατά τη διάρκεια της Μεγάλης εκκαθάρισης, με την κατηγορία του εθνοκομμουνιστή. Σήμερα θεωρείται εθνικός ήρωας και τιμάται με μεγάλο άγαλμα στην είσοδο του Οικονομικού Πανεπιστημίου του Καζακστάν στο Αλμάτι.

## Παραπομπές


Κατηγορία:Καζάκοι πολιτικοί
Κατηγορία:Σοβιετικοί πολιτικοί
Κατηγορία:Θύματα της Μεγάλης Εκκαθάρισης
Λαζανιάς

Ο **Λαζανιάς** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Παραπομπές


## Εξωτερικοί σύνδεσμοι
*
*

Κατηγορία:Κοινότητες της Επαρχίας Λευκωσίας
Πολυάνδριο

Το **πολυάνδριο**, (Αρχ. Ελληνικά Πολυάνδριον) είναι ο αρχαιολογικός όρος για τον ομαδικό τάφο στην αρχαία Ελλάδα, στον οποίο βρίσκονται θαμμένα περισσότερα από ένα σώματα, συνήθως πολεμιστών. Το πολυάνδριο απαντάται και ως δημόσιο σήμα. 

Για τη σήμανση πολυάνδριων κατά τον 7ο αι. π.Χ., εκτός από τη μορφή της τούμπας στην Βόρεια Ελλάδα, ή του κούρου σε αρχαϊκότερες περιόδους χρησιμοποιήθηκε ευμεγέθης λίθινη ή μαρμάρινη επιτύμβια στήλη, σαν αυτή του αρχαίου νεκροταφείου της Πάρου, στην οποία επί δύο τουλάχιστον αιώνες τελείτο ηρωολατρεία με προσφορές και θυσίες προς τους νεκρούς, άρρενες πολεμιστές. 

Πολυάνδρια του 5ου αι. είναι γνωστά στην Αττική, την Κεντρική και τη Βόρεια Ελλάδα, αλλά λιγοστά συνδέονται με ακραίες ιστορικές συνθήκες. Εντυπωσιακό πολυάνδριο είναι αυτό της αρχαίας Αθήνας, που συνδέεται με τα πρώτα χρόνια του Πελοποννησιακού πολέμου και τον αιφνίδιο λοιμό που ξέσπασε στην πόλη.

Η ακολουθία της τυπολογίας των μνημείων τελείωσε γύρω στο 317 π.Χ., μετά τη νομοθεσία του Δημητρίου Φαληρέα που απαγόρευσε την πλούσια γλυπτική επίδειξη. Οι Αθηναίοι πολίτες μνημονεύονταν είτε με ένα μνημείο που ονομαζόταν *τράπεζα* είτε με *κιονίσκο*. Σε αυτά τα μνημεία γενικότερα μνημονεύονται το όνομα του θανόντος, το όνομα του πατέρα του και του δήμου στον οποίο ήταν εγγεγραμμένος ο πολίτης. Το απλό ύφος των νεότερων μνημείων θεωρήθηκε ακραία έκφραση της ιδεολογίας της ισονομίας, της ουσιαστικής δηλαδή ισότητας όλων των πολιτών.

## Παραπομπές-σημειώσεις


Κατηγορία:Ταφικά μνημεία και κατασκευές
Κατηγορία:Αρχαιοελληνική αρχιτεκτονική
Αριθμός υπεροξειδίων

Ο **Αριθμός** **υπεροξειδίων** είναι δείκτης του βαθμού οξείδωσης ενός ελαίου σε πρωταρχικό στάδιο, που βασίζεται στην ανίχνευση υπεροξειδίων ως ενδεικτικών τάγγισης. Περαιτέρω εκτίμηση του βαθμού οξείδωσης μπορεί να γίνει με δοκιμή π-ανισιδίνης.

Οι διπλοί δεσμοί που βρίσκονται στα ακόρεστα λίπη και έλαια διέρχονται αυτοοξείδωση. Τα υπεροξείδια είναι ενδιάμεσα προϊόντα κατά την αντίδραση αυτοοξείδωσης.

Η αυτοοξείδωση είναι αντίδραση ελεύθερων ριζών με οξυγόνο, που οδηγεί σε υποβάθμιση των λιπών και ελαίων και σχηματισμό παραγεύσεων και παραοσμών. 

## Ορισμός
Ο αριθμός υπεροξειδίων ορίζεται ως η ποσότητα υπεροξειδίου του οξυγόνου ανά 1 κιλό λίπους ή ελαίου. Παραδοσιακά εκφράζεται σε μονάδες χιλιοστοϊσοδύναμων, που σε μονάδες SI ισοδυναμεί με χιλιοστογραμμομόριο ανά χιλιόγραμμο (σημ. 1 χιλιοστοϊσοδύναμα = 0.5 millimole * επειδή 1 mEq O2 =1 mmol/2=0.5 mmol O2, όπου 2 είναι το σθένος). Το χιλιοστοϊσοδύναμο συντομογραφείται ως mequiv ή meq.

## Μέθοδος
Ο αριθμός υπεροξειδίων προσδιορίζεται με μέτρηση της ποσότητας ιωδίου που παράγεται από την αντίδραση των υπεροξειδίων (που σχηματίστηκαν σε λίπος ή λάδι) με ιωδιούχα ιόντα.

2 I− + H2O + HOOH -> HOH + 2OH− + I2

Τα βασικά προϊόντα της αντίδρασης δεσμεύονται από την περίσσεια οξικού οξέος που υπάρχει στο διάλυμα. Το ιώδιο που απελευθερώνεται αναλύεται ογκομετρικά με θειοθειικό νάτριο.

2S2O32− + I2 -> S4O62− + 2 -−

Οι όξινες συνθήκες (περίσσεια οξικού οξέος) εμποδίζουν το σχηματισμό υποιωδών (όπως το υποχλωριώδες νάτριο), που θα εμπλέκονταν στην αντίδραση.

Ο δείκτης της αντίδρασης είναι διάλυμα αμύλου όπου η αμυλόζη χρωματίζει το διάλυμα μπλε μαύρο παρουσία ιωδίου και άχρωμο στο τέλος της ογκομέτρησης.

Σημειώνεται ότι ο δείκτης αμύλου πρέπει να προστίθεται προς το τέλος της ογκομέτρησης (όταν το κιτρινωπό χρώμα ιωδίου αρχίζει να ξεθωριάζει) επειδή σε μεγάλη περιεκτικότητα ιωδίου το άμυλο διασπάται σε προϊόντα ακατάλληλα για δείκτες..

## Γεύση
Ο αριθμός υπεροξειδίων για τα φρέσκα έλαια είναι λιγότερο από 10 meq/kg, και για αριθμούς  30* - 40 meq/kg η τάγγιση είναι αισθητή.

## Βιβλιογραφία


Κατηγορία:Αρωματικές ύλες
Κατηγορία:Αναλυτική χημεία
Κατηγορία:Επιστήμη τροφίμων
Πρωτάθλημα ποδοσφαίρου ανδρών Νέας Ζηλανδίας 2018-19

Το **Πρωτάθλημα ποδοσφαίρου ανδρών Νέας Ζηλανδίας 2018-19** είναι το 14ο πρωτάθλημα ποδοσφαίρου της χώρας στο οποίο συμμετέχουν 10 ομάδες. Η κανονική περίοδος ξεκίνησε τον Νοέμβριο του 2017 και ολοκληρώθηκε τον Φεβρουάριο του 2018 και μετά ακολούθησαν τα πλέι οφ για την ανάδειξη του πρωταθλητή.

## Τοποθεσίες

## Βαθμολογία
Στο πρωτάθλημα φέτος συμμετέχουν 10 ομάδες. Η κανονική διάρκεια διεξάγεται το διάστημα Νοέμβριος 2018-Φεβρουάριος 2019. Οι 4 πρώτοι στο τέλος της κανονικής διάρκειας προκρίνονται στα πλέι-οφ. Στα πλέι-οφ διεξάγονται 2 ημιτελικοί και ο τελικός για την ανάδειξη του πρωταθλητή. Συνολικά 2 ομάδες θα κερδίσουν από ένα απευθείας εισιτήριο για τη Φάση Ομίλων του Κυπέλλου Πρωταθλητριών Ωκεανίας 2019-20. Η πρώτη ομάδα, θα είναι αυτή που θα τερματίσει 1η στην κανονική διάρκεια του πρωταθλήματος. Η δεύτερη ομάδα θα είναι αυτή που θα νικήσει τον τελικό των Πλέι-Οφ. Αν η πρωτοπόρος της κανονικής διάρκειας νικήσει και στα Πλέι-Οφ τότε η δεύτερη της κανονικής διάρκειας θα πάρει το 2ο εισιτήριο για τους ομίλους του Κυπέλλου Πρωταθλητριών Ωκεανίας 2019-20.

|}

## Αποτελέσματα

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 
|}

## Πλέι οφ

Όλες οι ώρες είναι σε τοπική ώρα, UTC+13:00.
### Ημιτελικά

----

## Τελικός

## Κατάταξη
Η Ίστερν Σαμπέρμπς και η Τιμ Γουέλινγκτον προκρίνονται στο Κύπελλο Πρωταθλητριών Ωκεανίας 2020.

## Πηγές
* Επίσημος Ιστότοπος
* Soccerway.com

Κατηγορία:Ποδόσφαιρο στη Νέα Ζηλανδία
Μαρία Χατζηγιάννη

Η **Μαρία Χατζηγιάννη** είναι Ελληνίδα σκηνοθέτις κινηματογραφικών έργων.

## Βιογραφία
Μεγάλωσε στην Αίγινα και είναι απόφοιτος του τμήματος Γεωγραφίας, του Χαροκοπείου Πανεπιστημίου, με μεταπτυχιακό στην Ανάπτυξη και Διαχείριση του Ευρωπαϊκού Χώρου. Είναι μέλος της Εταιρίας Ελλήνων Σκηνοθετών με επτά ταινίες μικρού μήκους στο ενεργητικό της. Η πρώτη της ταινία "Full Moon" συμμετείχε στο διαγωνιστικό τμήμα του Φεστιβάλ Ταινιών Μικρού Μήκους Δράμας το 2007. Η δεύτερη ταινίας της "Run Away" συμμετείχε στο 1° Athens 48Hours Film Festival, όπου απέσπασε το βραβείο "Best Music Award" ανάμεσα σε 65 άλλες ταινίες, για την μουσική των "Τhe Place Within".

## Εργογραφία

### Φιλμογραφία

* 2007 Full Moon (μικρού μήκους)
* 2008 Run Away (μικρού μήκους) 
* 2009 Dream Space (μικρού μήκους)
* 2014 Games of Trust (μικρού μήκους)
* 2014 Bad Faith (μικρού μήκους)
* 2015 End of war (μικρού μήκους)
* 2017 Chant (μικρού μήκους)

### Μουσικά βίντεο

* 2018 Ζωή Μουράτογλου - Καρδιά Καφενείο  
* 2017 Γιάννης Μωραϊτης - Πιο Δυνατά
* 2017 Μαυρίκιος Μαυρικίου - Άραγε Που
* 2017 Εύα Σακελλάρη - Save Me 
* 2017 Illusory - Dreamshade 
* 2017 Γιάννης Κραμάλας - Maira Aggeli - Γύρνα Πίσω
* 2017 Πάνος Τσερπές - Νομίζεις  
* 2016 Χρήστος Μουστάκας - Έμαθα πως είσαι μάγκας 
* 2016 Orion - Παγωτό Γρανίτα 
* 2016 Ανδρέας Λάμπρου - Blue Jean
* 2014 Κώστας Κούντος  - Δεν θέλω να σ'αγαπάω  
* 2014 Χάρης Λουφόπουλος - Σε πόδια ξύλινα
* 2013 Κωνσταντίνος Τζούμας - Πιο Κοντά  
* 2013 Ανδρέας Λάμπρου - Barcode 
* 2011 Χρήστος Μουστάκας - Θα σε εκδικηθώ 

## Εξωτερικοί σύνδεσμοι
* Ιστοσελίδα της ομάδας M-word
* 

Κατηγορία:Έλληνες σκηνοθέτες
Καζακικός λιμός του 1919-1922

μικρογραφία|Χάρτης της Κιργιζικής ΑΣΣΔ και της ΑΣΣΔ του Τουρκεστάν το 1922
Ο **Καζακικός λιμός του 1919–1922**, επίσης γνωστός ως **λιμός του Τουρκεστάν 1919–1922**, ήταν περίοδος μαζικής πείνας και ξηρασίας που έλαβε χώρα στην Κιργιζική ΑΣΣΔ (σημερινό Καζακστάν) και την ΑΣΣΔ του Τουρκεστάν ως αποτέλεσμα της πολιτικής του πολεμικού κομμουνισμού, στον οποίο πέθαναν 400.000 με 750.000 αγρότες. Το γεγονός ήταν μέρος του ευρύτερου Ρωσικού λιμού του 1921-22 που είχε επηρεάσει άλλα μέρη της ΕΣΣΔ, στον οποίο πέθαναν μέχρι και 5.000.000 άτομα συνολικά.

## Φόντο
Ο λιμός προκλήθηκε από έντονη ξηρασία, οι οποία επιδεινώθηκε από το Ρωσικό Εμφύλιο Πόλεμο και την πολιτική της Προντραζβιόρστκα η οποία εγκρίθηκε από τη Σοβιετική κυβέρνηση.

## Πείνα
Το 1919, περίπου το ήμισυ του πληθυσμού της περιοχής υπέφερε από πείνα. Οι επιδημίες τύφου και ελονοσίας ήταν επίσης διαδεδομένες. Το μεγαλύτερο ποσοστό των απωλειών του Καζακικού πληθυσμού σημειώθηκε στις επαρχίες Ακτομπέ, Ακμόλα, Κουστανάι και Ουράλ. Σύμφωνα με εκτιμήσεις δημογράφων, περίπου το 19% του πληθυσμού πέθανε, ισοδυναμώντας με 400.000 άτομα. Ωστόσο, ο Τουράρ Ρισκούλοφ, πρόεδρος της Κεντρικής Εκλογικής Επιτροπής της Αυτόνομης Σοβιετικής Σοσιαλιστικής Δημοκρατίας του Τουρκεστάν, εκτίμησε ότι "περίπου το ένα τρίτο του πληθυσμού πρέπει να είχε πεθάνει", ισοδυναμώντας με 750.000 άτομα.

## Ανακούφιση
Η Σοβιετική κυβέρνηση κάλεσε τους διεθνείς οργανισμούς όπως η Εργατική Διεθνής Βοήθεια να παράσχουν βοήθεια για την αντιμετώπιση του λιμού. Η Αμερικανική κυβέρνηση παρείχε ενισχύσεις για τους πεινασμένους Καζάκους από το 1920 έως το 1923, μέσω της Αμερικανικής Διοίκησης Ανακούφισης. Τα έτη 1923 και 1924 ήταν σημεία καμπής για την αποκατάσταση της εθνικής οικονομίας και το δυσκολότερο μέρος του λιμού τελείωσε το 1922. Ωστόσο, οι ελλείψεις, η πείνα και οι ασθένειες συνεχίστηκαν το 1923 και 1924.

## Δείτε επίσης
* Λιμός της Ταταρίας 1921–1922
* Λιμός στο Καζακστάν (1932-33)

## Παραπομπές

## Πηγές
* 
* 

## Περαιτέρω ανάγνωση
* Mustafa Shokay, "Туркестан под властью Советов. К характеристике диктатуры пролетариата", Paris, 1935, excerpts published in *[[Prostor]]*, 1992.N9-10.C.101-112
* Мусаев, Бауыржан Алпысбаевич; *Голод в первой половине 20-х годов ХХ века в Казахстане: исторический, социально-политический анализ*,  Ph.D. thesis, Uralsk, 2005
* 
* 
* 
Κατηγορία:Ιστορία του Καζακστάν
Κατηγορία:Λιμοί στην Σοβιετική Ένωση
Γκριζάνε-Μπελγκράντ

Το **Γκριζάνε-Μπελγκράντ** (κροατικά: Grižane-Belgrad) είναι χωριό στην κομητεία Πριμόριε-Γκόρσκι Κοτάρ της Κροατίας. Βρίσκεται κοντά στη Τσρικβένιτσα και Νόβι Βινοντόλσκι. Έχει πληθυσμό 953 κατοίκων (απογραφή 2011) και ο ταχυδρομικός κώδικας είναι ο HR-51244.

Ο σύγχρονος οικισμός περιλαμβάνει τα πρώην χωριά Γκριζάνε και Μπελγκράντ, και πολλά κοντινά χωριουδάκια.

Το κάστρο του Γκριζάνε δεσπόζει πάνω από το χωριό.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κροατίας
Θαλασσοκρατία

H **θαλασσοκρατία** είναι τύπος κράτους του οποίου η δύναμη ασκείται κυρίως στη θάλασσα και επικεντρώνεται στη ναυτιλία. Οι τυπικές θαλασσοκρατίες σπάνια είχαν ισχύ επί των ηπειρωτικών δυνάμεων, ακόμα και στις ηπειρωτικές περιοχές όπου είχαν την έδρα τους. Ιστορικά, τέτοια κράτη υπήρξαν κατά την αρχαιότητα: οι Φοίνικες με την Τύρο και τη Σιδώνα και μετέπειτα την Καρχηδόνα, ή αργότερα, κατά τον Μεσαίωνα και την Αναγέννηση, οι ναυτικές και εμπορικές δυνάμεις της Βενετίας και της Γένοβας, και μετέπειτα, οι αποικιοκρατικές ευρωπαϊκές δυνάμεις της αυτοκρατορίας της Ολλανδίας και αυτοκρατορίας της Πορτογαλίας. Ιστορικά, ο όρος χρησιμοποιήθηκε για πρώτη φορά  από τους αρχαίους Έλληνες για την περιγραφή του μινωικού πολιτισμού και τη ναυτική ισχύ του, ενώ αργότερα, παρόμοιο παράδειγμα αποτέλεσε η Δηλιακή συμμαχία της οποίας ηγούνταν η Αθήνα.

## Παραπομπές


Κατηγορία:Θάλασσες
Κατηγορία:Ναυσιπλοΐα
Κατηγορία:Ναυτικές δημοκρατίες
Φρανσίσκο Σολάνο Λόπεζ

Ο **Φρανσίσκο Σολάνο-Λόπεζ** (**Francisco Solano-Lopez**, Μπουένος Άιρες, Αργεντινή, 26 Οκτωβρίου 1928 – 12 Αυγούστου 2011) ήταν Αργεντινός καλλιτέχνης, δημιουργός κόμικς. Η πιο γνωστή δουλειά του είναι η επική σειρά «El Eternauta».

Η σταδιοδρομία του άρχισε το 1953 στην εκδοτική εταιρεία «Columba», για την οποία φιλοτέχνησε τη σειρά «Perico y Guillerma». Αργότερα, δουλεύοντας για τον οίκο «Abril», γνωρίστηκε και συνεργάσθηκε με τον Ector German Oesterheld, στη σειρά «Bull Rocket» για το περιοδικό «Misterix». Συνέχισαν τη συνεργασία τους περαιτέρω, στις σειρές «Pablo Maran», «Uma-Uma», αλλά και στo έντυπο «Hora Cero» της νέας εταιρείας του Osterheld, «Frontera»,  όπου δημοσίευσαν τις σειρές «Rolo el Marciano Adoptivo» και «El Heroe». Ο Lopez εργάσθηκε, παράλληλα, μαζί με τους Ούγκο Πρατ, Jose Antonio Munoz και Jorge Moliterni στη σειρά «Ernie Pike». Στις 4 Σεπτεμβρίου του 1957 παρουσίασε τη σειρά επιστημονικής φαντασίας με πολιτικές προεκτάσεις «El Eternauta» (σε σενάριο του Όστερχελντ) για το περιοδικό «Hora Cero». Η σειρά έτυχε τεράστιας απήχησης, έλκοντας παράλληλα την προσοχή της στρατιωτικής χούντας που κυβερνούσε την Αργεντινή, υποχρεώνοντας έτσι το Lopez να διαφύγει στην Ισπανία, προκειμένου να αποφύγει μία ενδεχόμενη σύλληψή του από τις Αρχές. Το 1959 ο καλλιτέχνης εντάχθηκε στο δυναμικό της βρετανικής εταιρείας εικονογραφημένων εκδόσεων «Fleetway» στη Μαδρίτη και αργότερα μετακόμισε στο Λονδίνο, δημιουργώντας αρκετές ακόμη σειρές, όπως τα «Galaxus: The Thing from Outer Space», «Pete’s Pocket Army», «Nipper», «Kelly’s Eye», «Janus Stark», «The Drowned World». Όταν επέστρεψε στη χώρα του συνέχισε τη συνεργασία του με τον Oesterheld. Επίσης δούλεψε μαζί με τους σεναριογράφους Ricardo Barreiro και Carlos Sampayo, στις σειρές «Slot-Barr» και «Evaristo», αντίστοιχα.  Στα τέλη της δεκαετίας του ’70 ο Lopez επέκτεινε τις συνεργασίες του στα Ιταλικά περιοδικά «Lancio Story» και «Skorpio», όπου δημοσίευσε τις πιο αξιόλογες σειρές του. Τη δεκαετία του ’90 στράφηκε στις ερωτικές σειρές, δημιουργώντας τα «El Prostibulo del Terror» και «Silly Symphony» για το έντυπο «Kiss Comix». 

## Παραπομπές


Κατηγορία:Αργεντινοί δημιουργοί κόμικς